بھارتی میڈیا کے مطابق حکومت اس دہشت گردی کے واقعہ کے بعد اسلام آباد سے مذاکرات کے عمل میں کچھ تاخیر کرنے یا پھر اسے ختم کرنے کے آپشنز پر غور کر رہی ہے جب کہ اس بات کا امکان ظاہر کیا جا رہا ہے کہ دونوں ممالک کے قومی سلامتی کے مشیر اس واقعہ سے پیدا ہونے والی صورت حال پر غور کے لیے جلد ملاقات کریں گے۔ بھارتی سیکریٹری خارجہ ایس جے شنکر شیڈول کے مطابق 14 جنوری کو اسلام آباد پہنچیں گے جہاں دونوں ممالک کے درمیان 15 جنوری کو مذاکرات کا آغاز ہونا ہے۔